Mesajeria istantanea

La mesajeria istantanea xe on sistema de scanbio de mesaji tra do e pì persone in tenpo real, doparando na rete de comunicasion come internet.

Sti servisi i ga eredità algune idee del vecio sistema de comunicasion, oncora popolare Internet Relay Chat.
Tuti i tipi de  documenti, file, informasion de contato, poxision, imajini e i video i pole esar inviai e ricevui. I suporta grupi de persone e mailing list. Alguni client i da la posibilità de inviar mesaji critografai che i njien desfai dopo on determinà periodo de tenpo. I programi de mesajeria de ultima jenerasion i consente videoconferense e ciamade tramite telefonia IP.

I clienti de mesajeria istantanea pì doparai inte el pasado i xe stai ICQ, Yahoo! Messenger, Pidgin, AIM (AOL Instant Messenger), Google Talk (atualmente sostutio co Hangouts) y Windows Live Messenger, che l'è atualmente integrà in Skype.

Al dì de onco la mesajeria istantanea se ga dà na vòlta e deso xe disponìbiłi aplicasion multipiataforma (Telefonini, tablet e PC) che tal'olta no core njanca scaricarse l'aplicasion, parché le se pole doparar dal Web. Le app co major rilevansa xe Facebook Messenger, Skype, Line, Hangouts, Telegram e Whatsapp.

Categoria:Mesajeria istantanea